Diari Oficial de la Generalitat Valenciana


Sumari del DOGV 4071, del 24-08-2001 (2001/8042)

Notificació de la resolució de revocació del títol-llicència d'agència de viatges de l'entitat Lonja Tours Viatges.
-------------------------------------------------------------------------------------------------------------------

### Dades del document

Número de DOGV
:   4071

Data del DOGV
:   24-08-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8042


Organisme emissor
:   Agència Valenciana del Turisme

Tipus de document
:   Anunci

Notificació de la resolució de revocació del títol-llicència d'agència de viatges de l'entitat Lonja Tours Viatges. [2001/F8042]
  
Per no haver estat possible notificar de forma personal i directa a l'interessat la resolució de revocació del títol-llicència d'agència de viatges de l'entitat Lonja Tours Viatges, es procedeix a la seua publicació en el Diari Oficial de la Generalitat Valenciana, a efectes del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques y del Procediment Administratiu Comú.
  
València, 16 de juliol de 2001.- El director de l'Àrea de Producte: Víctor Yepes Piqueras.
  
«Vist l'expedient tramitat sobre la revocació del títol-llicència d'agència de viatges de l'entitat Lonja Tours Viatges.
  
Fets
  
Primer. Mitjançant la Resolució amb data de 30 de juliol de 1998, se li concedeix el títol-llicència d'agència de viatges a l'entitat Lonja Tours Viatges, amb seu social a València, plaça del Mercat, número 33, baix, i se li assigna el codi d'identificació CV-m381-V.
  
Segon. S'ha constatat, mitjançant els corresponents informes d'inspecció, el cessament de l'activitat, durant sis mesos continuats sense causa justificada, com a agència de viatges de la citada entitat.
  
Tercer. Transcorregut el termini assenyalat per a audiència en l'expedient instruït, no han estat presentades al·legacions al respecte.
  
Fonaments de dret
  
1. L'article 10 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, assenyala que la revocació del títol-llicència d'agència de viatges es farà mitjançant una resolució motivada, prèvia tramitació del corresponent expedient, d'acord amb la Llei de Procediment Administratiu.
  
2. L'article 11, lletra d), del reglament esmentat estableix com a causa de revocació del títol-llicència d'agència de viatges la no-activitat comprovada de l'agència durant sis mesos continuats sense causa justificada.
  
3. L'article 14.4 del referit Decret 20/1997, en el que s'estableix que la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des de que la resolució del corresponent expedient siga ferm.
  
En virtut del que es disposa en el Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV de 28 de març de 1996), resolc:
  
Revocar el títol-llicència d'agència de viatges a l'entitat Lonja Tours Viatges, que tenia la seu social a València, plaça del Mercat, número 33, baix, i com a codi d'identificació CV-m381-V.
  
Contra aquesta resolució, que no posa fi a la via administrativa, podrà interposar-se un recurs d'alçada davant el president executiu de l'Agència Valenciana del Turisme en el termini d'un mes, comptador des del dia de la recepció de la notificació, d'acord amb el que estableix l'article 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.